《汉江晚望有怀蓝山伯兄》
明代·蓝智

扁舟九月溯沧波，漂泊其如感慨何。木落江淮秋色老，山连巴蜀暮云多。

草堂猿鹤关乡梦，泽国鱼龙入棹歌。白发诸兄强健在，采薇空愧首阳阿。

作者简介：元明间福建崇安人，字明之，一作性之。蓝仁弟。元末与兄往武夷师从杜本，绝意科举，一心为诗。明洪武十年以荐授广西按察司佥事，以清廉仁惠著称。其诗清新婉约，与兄齐名。有《蓝涧集》。